Main ContentPlaceholder

Tiede

Aluksi sudet söivät kahdeksanvuotiaan Karl Johan Hörnbergin, sitten uhriksi joutui 21 lasta – biologi selvitti, miksi 1880-luvulla kävi näin

Turun seudulla 1880-luvun alussa sudet surmasivat 22 lasta. Jouni Tikkanen tutki, miten ja miksi näin kävi.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Pelätyn susiparin koiras täytettiin. Se majailee nykyisin Turussa St. Olafskolanin yläasteella, mistä Jouni Tikkanen sen löysi.­

Aluksi sudet syövät kahdeksanvuotiaan Karl Johan Hörnbergin. Poika on lähetetty viemään perunoiden pesuvesi ulos. Tunkiolla hän laskee housut alas ja kyykistyy tarpeilleen. Silloin kaksi sutta hyökkää. Kun Karl Johania lähdettiin etsimään, ymmärrettiin jäljistä, mitä oli tapahtunut. Huomattuaan sudet lapsi oli heittänyt kiulun maahan ja lähtenyt juoksemaan kohti tupaa mutta kompastunut ojaan.